|  |
| --- |
| Jamiroquai |
|  
Jay Kay koncerto metu |
| Biografija |
| Kilmė | Jungtinė Karalystė |
| Žanrai | Acid Jazz, funk, disco, soul, pop, rock, elektroninė muzika |
| Kūrinių kalbos | Anglų |
| Aktyvumo metai | 1992–dabar |
| Įrašų kompanija | Acid Jazz, Sony Music, Columbia, Universal |
| Svetainė |  |
| Nariai |
| Jason KayRob HarrisPaul TurnerMatt JohnsonDerrick McKenzieSola AkingbolaLorraine McIntosh Hazel FernandezSam Smith |
| Buvę nariai |
| Gavin DoddsSimon KatzNick FyffeStuart ZenderSimon CarterToby SmithMike SmithNick Van GelderDarren Galea (a.k.a. DJ D-Zire)Winston RollinsAdrian RevellWallis Buchanan |

**Jamiroquai** – muzikos grupė iš Didžiosios Britanijos. Grupė groja įvairių stilių muzika, tarp jų acid, jazz, disko, funk. Taip pat keli albumai skambėjo pop, roko ir elektronikos stiliais. Jamiroquai yra pardavusi daugiau nei 21 milijoną albumų visame pasaulyje. Grupė laimėjo Grammy ir penkis MTV apdovanojimus.

Istorija
--------

### Vardo kilmė ir sudėtis

Grupės vardas kilo iš dviejų žodžių – *Jam session* (improvizuotas grojimas) ir Irokėzų (angl. *Iroquois*) indėnų genties pavadinimo sudurtinio žodžio. Grupės sudėtis keitėsi keletą kartų, o ilgiausiai grupėje išbuvo dabar jau pagrindiniai jos nariai – vokalistas Jason Kay ir būgnininkas Derrick McKenzie.

### Karjera

Pirmasis Jamiroquai singlas „When You Gonna Learn" buvo išleistas 1992 metais ir lėmė tolesnį grupės populiarumą Jungtinėje Karalystėje bei kitur Vakarų Europoje. Vis dėlto jie buvo mažai žinomi JAV ir likusioje pasaulio dalyje. Tarptautinę šlovę grupė pelnė jau išleidusi trečią albumą „Travelling Without Moving" 1996 m. kurio singlai „Virtual Insanity" ir „Cosmic Girl" tapo didžiuliais hitais visame pasaulyje. Grupė, iš viso išleidusi septynis albumus ir pradėjusi dirbti su aštuntuoju, išlieka populiarumo viršūnėje.

2009 m. rugpjūčio mėnesį Derrick McKenzie pranešė, kad naujam jų albumui yra įrašytos 40 naujų dainų. Grupė pranešė, kad naujam albume bus mažiau disko, o jame vyraus funky ir soul stiliai. 2010 m. vasario 4 dieną grupės lyderis Jay savo Facebook puslapyje dar kartą patikino, kad daug dirba ties 8-tu grupės albumu. Naujasis albumas, pavadintas „Rock Dust Light Star", buvo išleistas 2010 m. lapkričio 1 d.

Diskografija
------------

Pirmojo Jamiroquai albumo viršelis

| Metai | Albumas | U. K. Albums Chart | U.S. Pop Albums | U.S. Electronic | AUS | SWI | AUT | FRA | NETH | SWE |
| --- | --- | --- | --- | --- | --- | --- | --- | --- | --- | --- |
| 1993 | *Emergency on Planet Earth* | 1 | - | - | 21 | 5 | 11 | 101 | 15 | 13 |
| 1994 | *The Return of the Space Cowboy* | 2 | - | - | 42 | 9 | 22 | 119 | 37 | 17 |
| 1996 | *Travelling Without Moving* | 2 | 24 | - | 6 | 3 | 9 | 2 | 16 | 4 |
| 1999 | *Synkronized* | 1 | 28 | - | 1 | 2 | 2 | 2 | 6 | 9 |
| 2001 | *A Funk Odyssey* | 1 | 44 | 1 | 1 | 1 | 4 | 1 | 4 | 13 |
| 2005 | *Dynamite* | 3 | 145 | 2 | 3 | 3 | 10 | 2 | 5 | 25 |
| 2006 | *High Times: Singles 1992–2006* | 1 | - | - | 11 | 1 | 23 | - | 31 | - |
| 2010 | *Rock Dust Light Star* | 7 | - | - | 13 | 2 | 6 | 1 | 1 | 23 |
|

Dabartiniai nariai
------------------

* Jason Kay – vokalas (1992–dabar)
* Derrick McKenzie – būgnai (1993–dabar)
* Sola Akingbola – mušamieji (1996–dabar)
* Rob Harris – gitara (2001–dabar)
* Matt Johnson – klavišiniai (2002–dabar)
* Paul Turner – bosas (2004–dabar)
* Lorraine McIntosh – pritariamasis vokalas
* Hazel Fernandez – pritariamasis vokalas
* Sam Smith – pritariamasis vokalas

Išnašos
-------

1. ↑  Short Biog (anglų kalba) Archyvuota kopija 2008-07-25 iš Wayback Machine projekto.
2. ↑  Jamiroquai update on Facebook

Nuorodos
--------

* Oficiali grupės svetainė
* Oficiali grupės gerbėjų svetainė